proxectonos/corpus_dominio_legal_administrativo_tmp huggingface dataset:
COBRANZA P. P. SERVIZO AXUDA NO FOGAR XUÑO 2020
ADMINISTRACIÓN LOCAL — Municipal — Cambados (Outros documentos, notificacións e informacións públicas, 20/08/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF XUÑO 2020 o seguinte: Durante o prazo comprendido entre 20 de Agosto de 2020 ata o 21 de Outubro de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Outubro de 2020. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
ANULACIÓN DELEGACIÓN DE FUNCIÓN DA ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 24/04/2020)

Por Resolución desta Alcaldía do 23 de marzo de 2020 dispúxose deixar sen efecto a delegación feita na Primeira Tenente Alcalde dona Tania García Sanmartín das funcións desta Alcaldía, para o día 23 de marzo de 2020. Vilagarcía de Arousa, na data da sinatura electrónica. Sinatura dixitalizada. O Alcalde–Presidente Magatte Mulcahy De Pazos
APROBACIÓN INICIAL DO EXPEDIENTE DE RECOÑECEMENTO EXTRAXUDICIAL DE CRÉDITOS
ADMINISTRACIÓN LOCAL — Municipal — Dozón (Outros documentos, notificacións e informacións públicas, 22/06/2020)

Aprobado inicialmente polo Pleno da Corporación en sesión extraordinaria celebrada o 15 de xuño de 2020, o expediente de recoñecemento extraxudicial de créditos por importe de 28.337,63 €. De conformidade co disposto no artigo 112.3 da Lei 7/1985, de 2 de abril, os artigos 169 e seguintes do RDL 2/2004, de 5 de marzo, polo que se aproba o Texto Refundido da Lei de Facendas Locais e artigos 38 e seguintes e 60.2 do RD 500/1990, de 20 de abril polo que se desenrola o capítulo primeiro do título sexto da Lei 39/1988, de 28 de decembro Reguladora das Facendas Locais; o que de conformidade co disposto no artigo 169 do RDL 2/2004, de 5 de marzo, exponse ao público polo prazo de quince días, a contar dende o día seguinte á inserción deste anuncio no Boletín Oficial da Provincia, para que poida ser examinado e presentar as reclamacións que se estimen oportunas. De conformidade co acordo adoptado, considerarase definitivamente aprobado o expediente, se durante o citado prazo non se presentan reclamacións. Dozón, na data da sinatura electrónica á marxe. O alcalde-presidente Adolfo Campos Panadeiros
APROBACIÓN INICIAL DO ORZAMENTO XERAL, BASES DE EXECUCIÓN E CADRO DE PERSOAL FUNCIONARIO, LABORAL E EVENTUAL PARA O EXERCICIO ECONÓMICO 2020
ADMINISTRACIÓN LOCAL — Municipal — Salceda de Caselas (Presupostos e cadros de persoal, 07/09/2020)

Aprobado inicialmente en sesión ordinaria de Pleno deste Concello, de data 27.08.2020, o Orzamento Xeral, Bases de Execución, e o cadro de persoal funcionario, laboral e eventual para o exercicio económico 2020, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días hábiles desde a publicación deste anuncio, aos efectos de reclamacións e alegacións. Durante devandito prazo estará a disposición dos interesados na sede electrónica deste Concello: https://salcedadecaselas.sedelectronica. gal/board/ De conformidade co acordo adoptado o Orzamento considerarase definitivamente aprobado se durante o citado prazo non se presentan reclamacións. A Alcaldesa, no lugar e data sinalado dixitalmente á marxe.
EXPOSICIÓN E PERÍODO VOLUNTARIO DE INGRESO DO PADRÓN DA TAXA POLA PRESTACIÓN DO SERVIZO DE DISTRIBUCIÓN DE AUGA NO CONCELLO
ADMINISTRACIÓN LOCAL — Municipal — Guarda, A (Recadación, 19/02/2020)

A Presidencia desta Corporación, mediante resolución núm.2020-0137, de 11 de febreiro 2020, aprobou o padrón da taxa pola prestación do servizo de distribución de auga do Concello de A Guarda, correspondente ao cuarto trimestre do exercicio tributario 2019. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, o recurso de reposición, regulado no artigo 14.2 do Real Decreto Lexislativo 2/2004, polo que se aproba o Texto refundido da Lei Reguladora das Facendas Locais, previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 62.3 da Lei 58/2003 Xeral Tributaria, comunícase ós contribuíntes afectados que o período voluntario de cobranza da taxa pola prestación do servizo de distribución de auga do Concello de A Guarda, correspondente ó cuarto trimestre de 2019, será do día 20 de febreiro de 2020 ao día 26 de abril de 2020, ambos incluídos. A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Documento asinado dixitalmente á marxe. O alcalde Antonio Lomba Baz
FIXACIÓN DO IMPORTE DO PREZO PÚBLICO PARA AS ACTIVIDADES ENGLOBADAS NO PROGRAMA DE CONCILIACIÓN VERÁN 2020
ADMINISTRACIÓN LOCAL — Municipal — Baiona (Outros documentos, notificacións e informacións públicas, 14/07/2020)

En cumprimento do disposto nos artigos 45 e 83 da Lei 39/2015, de procedemento administrativo común, sométese o expediente a información pública polo prazo de 20 días hábiles, a contar dende o día seguinte á inserción do anuncio no Boletín Oficial da Provincia, para que os interesados podan examinar o expediente, no departamento de tesourería do Concello, e presentar as reclamacións que estimen oportunas. De non presentarse reclamacións entenderase definitivamente aprobado o acordo de fixación das contías. O Alcalde, Carlos Gómez Prado Documento asinado electrónicamente ao marxe
APROBACIÓN INICIAL MODIFICACIÓN BASES EXECUCIÓN ORZAMENTO
ADMINISTRACIÓN LOCAL — Municipal — Poio (Presupostos e cadros de persoal, 09/03/2020)

Aprobada inicialmente polo Pleno da Corporación, en sesión ordinaria celebrada o 25 de febreiro de 2020, a modificación das Bases 49ª e 54ª das Bases de Execución do Orzamento do ano 2020, sométese a modificación a información pública durante o prazo de 15 días hábiles mediante anuncio publicado no Boletín Oficial da Provincia; de non presentarse durante este prazo reclamación algunha ou alegación en contra do mesmo, a devandita modificación quedará aprobada definitivamente na forma que consta no expediente de conformidade co establecido no artigo 169.1 do Texto Refundido da Lei Reguladora de Facendas Locais, aprobada por RDL 2/2004, de 5 de marzo. (Asinado dixitalmente a marxe) O ALCALDE: Luciano Sobral Fernández
DH. W36.71084. SOLICITUDE DE VANESA COLLAZO GONZÁLEZ DE AUTORIZACIÓN OBRAS NO LUGAR DE ESPIÑEIRA, FIGUEIRIDO (SANTO ANDRÉ) EN VILABOA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/07/2020)

As obras solicitadas consisten na construción de edificación destinada a “Cafetería-Bar del Peregrino, O Curruncho” de planta baixa e 75,85 m² de superficie total construída, de estrutura e cerramentos de madeira, pavimentación exterior con gravilla e máis peche do perímetro con postes de madeira e arame, en parcela de referencia catastral 36058A008003210000LF, en zona de policía e a unha distancia de 5 m do leito do río de Bois, no lugar Espiñeiro, parroquia de Bértola, concello de Vilaboa O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 6 de xullo de 2020. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
EXPOSICIÓN Ó PÚBLICO DA APROBACIÓN PROVISIONAL DA MODIFICACIÓN PARCIAL DA ORDENANZA FISCAL REGULADORA DA TAXA POLA OCUPACIÓN DO SUBSOLO, SOLO E VOO DA VÍA PÚBLICA
ADMINISTRACIÓN LOCAL — Municipal — Guarda, A (Ordenanzas e Regulamentos, 11/05/2020)

Aprobada provisionalmente, por acordo do Pleno de data 05.05.2020, a modificación parcial da ordenanza fiscal reguladora da taxa pola ocupación do subsolo, solo e voo da vía pública mediante a supresión do epígrafe de mesas e cadeiras incluído no artigo 6.1. f) da ordenanza fiscal, de maneira que a ocupación da vía pública con estes elementos deixa de considerarse feito impoñible da mesma. De conformidade co artigo 17 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais, sométese a exposición pública polo prazo de 30 días hábiles, a contar desde o día seguinte á inserción deste anuncio no BOPPO para que poida ser examinada e presentar as reclamacións que se estimen oportunas. Durante este prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://aguarda.sedelectronica. gal ]. Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O alcalde, documento asinado dixitalmente. Antonio Lomba Baz
EXPOSICIÓN PÚBLICA DO PLAN ECONÓMICO FINANCEIRO PARA O PERÍODO 2020-2021
ADMINISTRACIÓN LOCAL — Municipal — Vilaboa (Presupostos e cadros de persoal, 10/06/2020)

O Pleno da Corporación, na súa sesión ordinaria celebrada o 29 de maio de 2020, entre outros asuntos, aprobou o Plan Económico–Financeiro do Concello de Vilaboa para o período 2020–2021, que se somete a exposición pública por un período de 15 días hábiles, contados a partir do día seguinte o da publicación deste anuncio no Boletín Oficial da Provincia, durante os cales os interesados poderán consultalo na Secretaría, no taboleiro de anuncios e na sede electrónica municipal, e presentar as alegacións ou reclamacións que crean pertinentes, no caso de non presentarse ningunha, transcorrido dito prazo entenderase elevado o acordo a definitivo, e procederase á publicación íntegra do devandito Plan no BOP e o seu envío ó Ministerio de Facenda, todo o anterior en cumprimento do establecido no artigo 23.4 da L. O. 2/2012, do 27 de abril, e normativa concordante. Vilaboa, 3 de xuño de 2020 O ALCALDE, Francisco Costa Fernández Documento asinado electrónicamente ao marxe
IN407A 2020/049-4. SOLICITUDE DE SOCIEDAD ELECTRICISTA DE TUI DISTRIBUIDORA, S. L. DE REFORMA DE CT RIBADELOURE-MAGDALENA NOVO (TUI)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 27/05/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Consonte ao establecido na disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o prazo indicado non comezará a contar ata a perda de vixencia do referido Real decreto ou, no seu caso, as prórrogas do mesmo en relación coa suspensión de prazos administrativos. Pontevedra, 15 de maio de 2020 O xefe territorial Ignacio Rial Santomé
APROBACIÓN INICIAL DE EXPEDIENTE DE MODIFICACIÓN DE CRÉDITO 918/2020
ADMINISTRACIÓN LOCAL — Municipal — Neves, As (Presupostos e cadros de persoal, 30/11/2020)

Aprobado inicialmente polo Pleno da Corporación o expediente de Modificación de Créditos (Transferencia de Crédito entre aplicacións de gastos de distinta área de gasto; expediente número 918/2020) do Presuposto Municipal do exercicio 2020, queda exposto ó público, por un prazo de 15 días hábiles, na Secretaría do Concello, a efectos de exame e reclamacións. De non presentarse estas, entenderase definitivamente aprobado, segundo dispón o propio acordo de aprobación inicial. As Neves, na data que figura na marxe. O ALCALDE-PRESIDENTE Asdo. Xosé Manuel Rodríguez Méndez Documento asinado electronicamente
APROBACIÓN INICIAL MODIFICACIÓN DE CRÉDITOS CE 2/2020
ADMINISTRACIÓN LOCAL — Municipal — Lama, A (Presupostos e cadros de persoal, 23/11/2020)

Acordo do Pleno do Concello de A Lama polo que se aproba inicialmente o expediente de modificación de créditos n. º CE 2/2020 do Orzamento en vigor, na modalidade de crédito extraordinario financiado con cargo ao remanente líquido de tesouraría. O Pleno deste concello, en sesión extraordinaria celebrado a día 16 de novembro de 2020 acordou a aprobación inicial do expediente de modificación de créditos do orzamento en vigor, na modalidade de crédito extraordinario CE 2/2020 financiado con cargo ao remanente líquido de tesourería. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia. Durante devandito prazo poderá ser examinado por calquera interesado, nas dependencias municipais, para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodalama.sedelectronica.es.Se transcorrido o devandito prazo non se presentasen alegacións, considerarase aprobado definitivamente o devandito acordo. A Lama, na data que figura na marxe O alcalde – Jorge Canda Martínez
APROBACIÓN DEFINITIVA DO PLAN DE PREVENCIÓN E DEFENSA CONTRA INCENDIOS
ADMINISTRACIÓN LOCAL — Municipal — Poio (Outros documentos, notificacións e informacións públicas, 07/09/2020)

Procedemento Plan de calidade ambiental Código SIA Expediente: 1250/2020. Plan de prevención e defensa contra incendios do Concello de Poio Trámite: Anuncio aprobación definitiva Faise público que con data 25 de agosto de 2020 mediante acordo núm.4767, adoptado en sesión extraordiania, o Pleno prestou aprobación definitiva ao Plan de prevención e defensa contra incendios forestais do Concello de Poio. O seu texto íntegro está dipoñible no enderezo https://concellopoio.sedelectronica. gal/transparency/00c7fd5a-1708-4f95-a667-af26cb728876/. Así mesmo indícase que contra o indicado acordo as persoas interesadas poderán, de conformidade co artigo 52.2 da Lei 7/1985 de 2 de abril, reguladora das bases de réxime local, por pór fin á vía administrativa, directamente no prazo de 1 mes, desde a notificación, interpor o recurso potestativo de reposición perante o Pleno, de conformidade co disposto nos artigos 112 e 123 da Lei 39/2015, de un de outubro, do procedemento administrativo común das administracións públicas ou ben directamente Recurso Contencioso-Administrativo perante o Xulgado do Contencioso-Administrativo de Pontevedra no prazo de dous meses computados a partir do día seguinte ao da recepción da notificación, consonte ao establecido nos artigos 8.1 e 46.1 da Lei 29/1998, do 13 de xullo Reguladora da Xurisdición Contenciosa-Administrativa. De interpoñerse o recurso potestativo de reposición, este deberá ser resolto e notificado no prazo de 1 mes segundo establece o artigo 124.2 da antedita Lei 39/2015, de un de outubro, do procedemento administrativo común das administracións públicas, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no artigo 24.2 da Lei 39/2015, de un de outubro, do procedemento administrativo común das administracións públicas, podendo entón os interesados interpoñer o recurso contencioso-administrativo dentro do prazo de 6 meses contados desde o día seguinte daquel no que deba entenderse presuntamente desestimado o recurso de reposición interposto, consonte ao establecido no artigo 46.1 e 46.4 da Lei 29/1998, Reguladora da Xurisdición Contenciosa-Administrativa. Non obstante, tamén se poderá interpoñer calquera outro recurso que os interesados estimen procedentes consonte a Dereito Poio, 27 de agosto de 2020.—O alcalde,
EXPTE. IN407A 2017/495-4. UFD DISTRIBUCIÓN ELECTRICIDAD, S. A., SOLICITA AUTORIZACIÓN INSTALACIÓN LMTA, CT EIDO VELLO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 20/01/2020)

A instalación denomin ada LMTA, CT EIDO VELLO, no concello de SALCEDA DE CASELAS, foi declarada de utilidade pública mediante resolución do 14 de febreiro de 2019 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 5, 12 e 19 de febreiro de 2020, a partir das 10 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de SALCEDA DE CASELAS. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 45.1a da Lei 39/2015 de 1 de outubro, do p rocedemento administrativo común das administracións públicas. Asinado en Vigo por sinatura dixital certificada na data que se indica na marxe. O xefe territorial de Pontevedra Josefa Martina Tessier Casalilla
IN407A 2019/156-4. SOLICITUDE DE CENTRAL ELÉCTRICA SESTELO Y CÍA., S. A., DE INSTALACIÓN LMTS, CTC JAVIER SOLANO (MONDARIZ-BALNEARIO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 08/05/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: As instalacións están situadas no concello de Mondariz-Balneario. Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial: Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, 11 de marzo de 2020. O xefe territorial Ignacio Rial Santomé
LISTA PROVISIONAL DE ADMITIDOS E EXCLUIDOS E MEMBROS DE TRIBUNAL
ADMINISTRACIÓN LOCAL — Municipal — Caldas de Reis (Persoal, oposicións, 05/02/2020)

Expediente: 2615/2019 Procedemento: Proceso selectivo para cubrir unha praza de Administrativo, promoción interna, concurso-oposición Aprobación definitiva do orzamento municipal para o 2019, publicado no BOP nº 67, de 5 de abril de 2019. Aprobación definitiva da Relación de postos de traballo polo Concello Pleno en sesión ordinaria celebrada o 26 de setembro de 2019, e publicada no BOP nº 194, de 9 de outubro de 2019. Aprobación da oferta de emprego público 2019, por acordo da Xunta de Goberno Local de 31 de outubro de 2019, publicada no BOP nº 217 de 12 de novembro de 2019, e no DOG nº 224 de 25 de novembro de 2019. Bases xerais e específicas que regulan a convocatoria de procesos selectivos para cubrir prazas vacantes no concello de Caldas de Reis incluídas na oferta de emprego público do ano 2019. Informe de Secretaría de data 04/12/2019 Informe de Intervención de data 04/12/2019 Publicación de anuncio das bases e convocatoria no BOP nº 239, de 13 de decembro de 2019 Publicación de convocatoria no BOE nº 307 de 23 de decembro de 2019 Publicación de convocatoria no DOG nº 3 de 07 de xaneiro de 2020 Relación de instancias presentadas para tomar parte no proceso selectivo Certificado de publicación no taboleiro electrónico do Concello de Caldas de Reis Por canto antecede e en uso das facultades conferidas pola vixente lexislación, 1º Aprobar a lista provisional de admitidos e excluidos que a continuación se relaciona: Admitidos: - LAURA AMELIA CABIDA RESMERITA Excluidos Ningún 2º Conceder un prazo de 10 días hábiles, para subsanación de deficiencias e recusación dos membros do tribunal, nos termos previstos na lei 40/2019 de 1 de outubro no seu caso; contados a partir do día seguinte da publicación desta resolución no BOPPO( Boletín Oficial da Provincia de Pontevedra). 3º Nomear ao Tribunal de selección que estará composto polos seguintes membros: Presidente/a Secretario/a Vogais 4º Ordear a publicación da presente Resolución no Boletín Oficial da Provincia, Taboleiro e na Sede Electrónica do Concello. Documento datado e asinado á marxe
EXPEDIENTE DE COLABORACIÓN TÉCNICA E FINANCEIRA PARA A EXECUCIÓN DA ACTUACIÓN "MELLORA DO ABASTECEMENTO AOS NÚCLEOS DE TABEIRÓS E NIGOI"
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 27/11/2020)

Mediante Resolución do 25 de setembro de 2020 a Presidenta de Augas de Galicia aprobou a colaboración técnica, entre ese Organismo e o Concello da Estrada, para a execución da obra “Mellora do abastecemento aos núcleos de Tabeirós e Nigoi. A Estrada (Pontevedra)”. De acordo co establecido no artigo 9 do Decreto 59/2013, de 14 de marzo, polo que se desenvolve a Lei 9/2010, de 4 de novembro, de augas de Galicia, en materia de execución e explotación de infraestruturas hidráulicas, modificado pola Lei 5/2017, do 19 de outubro, sométese o expediente a información pública por un período de vinte (20) días hábiles, contado a partires do día seguinte da publicación do presente anuncio no Boletín Oficial de Pontevedra e no taboleiro de anuncios do Concello, aos efectos de que os interesados poidan presentar reclamacións ou suxestións. O expediente poderá ser consultado no Departamento Municipal do Rural en horario de 9.00 a 14.00 horas. A Estrada, 19 de novembro de 2020 Documento asinado dixitalmente ao marxe
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DA TAXA POLO SERVIZO DE RECOLLIDA DE RESIDUOS SÓLIDOS URBANOS
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 20/01/2020)

Aprobado inicialmente polo Pleno da Corporación, en sesión extraordinaria de 17 de outubro de 2019, a modificación da Ordenanza Fiscal Reguladora da Taxa polo Servizo de Recollida de residuos sólidos, tratamento e eliminación dos mesmos, e elevado a definitivo ao non presentarse reclamación contra o mesmo no período de exposición pública, dando cumprimento ao art.17.4 do R. D. Lvo 2/2004 do 5 de marzo, polo que se aproba o Texto Refundido da Lei Reguladora de Facendas Locais, faise público o texto íntegro da devandita modificación: “Modifica-lo anexo da tarifa da taxa polo Servizo de Recollida de residuos sólidos, tratamento e eliminación dos mesmos, co establecemento de bonificacións ás tarifas vixentes, quedando como segue: Primeiro.- Tarifa (non varía) Segundo.- Bonificacións Sobre as tarifas vixentes aplicaranse as seguintes bonificacións: Terceiro: Data de aprobación A presente modificación que afecta ao anexo da tarifa da Ordenanza Fiscal Reguladora desta taxa, aprobada polo Pleno en sesión de 17 de outubro de 2019, será de aplicación a partir do 1 de xaneiro de 2020, permanecendo en vigor ata a súa modificación ou derrogación expresa” Ribadumia, a 30 de decembro de 2019. O alcalde David J. Castro Mougán
EXPOSICIÓN PÚBLICA ORZAMENTO 2020
ADMINISTRACIÓN LOCAL — Municipal — Nigrán (Presupostos e cadros de persoal, 26/05/2020)

O Pleno deste Concello, en sesión extraordinaria celebrada o día 19 de maio de 2020, aprobou inicialmente o orzamento xeral do ano 2020. Cumprindo o establecido no artigo 169.1 do Real Decreto lexislativo 2/2004 de 5 de marzo, polo que se aproba o texto refundido da Lei reguladora das facendas locais, o citado orzamento xeral exponse ao público durante quince días hábiles, prazo no que os interesados poderán examinalo e presentar reclamacións ante o Pleno. Nigrán, 20 de maio de 2020 O Alcalde Juan Antonio González Pérez
APROBACIÓN INICIAL DO “PROXECTO DE URBANIZACIÓN MODIFICADO DO PLAN ESPECIAL DE INFRAESTRUTURAS E DOTACIÓNS NA ZONA E69B - O REVEL”
ADMINISTRACIÓN LOCAL — Municipal — Sanxenxo (Urbanismo e Patrimonio, 20/10/2020)

A Xunta de Goberno Local, en sesión realizada o. de outubro de 2020, acordou prestar aprobación inicial ao “PROXECTO DE URBANIZACIÓN MODIFICADO do Plan Especial de Infraestruturas e Dotacións na zona E69B- O Revel”, tramitado a iniciativa municipal. De conformidade co establecido no artigo 226 do Decreto 143/2016, de 22 de setembro, polo que se aproba o Regulamento da Lei 2/2016, do 10 de febreiro, do Solo de Galicia, exponse o expediente a información pública polo prazo de UN MES, contado a partir do día seguinte á publicación do anuncio no Boletín Oficial da provincia de Pontevedra e nun dos xornais de máis ampla difusión da provincia, co obxecto de que se podan formular as alegacións que se estimen procedentes. O documento aprobado inicialmente pode consultarse, previa cita (teléfono 986.72.00.75), nas dependencias do Servizo de Urbanismo do Concello ou na sede electrónica do Concello de Sanxenxo (http://sede.sanxenxo.es), introducindo o seguinte CSV: 2P0597UP79CE4ZPC. En Sanxenxo, á data da sinatura dixital. O Alcalde–Presidente Kevin Ariel Seger Selistean
DH. A36.63441. LUIS UBEIRA ESTÉVEZ, EN REPRES. DA COMUNIDADE DE USUARIOS DA BOUZA, SOLICITA CONCESIÓN CAUDAL DE AGUA, NO LUGAR DA BOUZA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/10/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU A Bouza CAUDAL: 1910,96 m3/ano DESTINO: uso doméstico e rega ORIXE: manancial en parc.920 do pol.9 do catastro de Marín LUGAR: A Bouza PARROQUIA: Marín (San Xián) CONCELLO: Marín A captación da auga, compartida coa CCUU Fonte da Lagoa, que dispón de concesión con clave DH. A36.11105, faise en arqueta 1,00x1,00x0,80 m da que parten dúas conducións: unha cara ás instalacións da anterior comunidade e outra, de 1,80 m lonx., cara a arqueta de acumulación aros formigón Ø 1,30 m, 1,50 m prof., na mesma parcela. Desta arqueta parte tubaxe cara ás vivendas e parcelas de rega que abastece a comunidade da Bouza nos lugares da Bouza e A Agrela. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUNHA TÉCNICA OU TÉCNICO SUPERIOR (CPI2019O)
ADMINISTRACIÓN LOCAL — Provincial — Deputación Provincial (Persoal, oposicións, 05/03/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.203, de 22 de outubro de 2019, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na Oferta Emprego Público dos anos 2018 e 2019, reservadas á quenda de promoción interna (CPI2019O), RESOLVO aprobar a lista provisional de persoas aspirantes admitidas e excluídas no proceso de selección dunha técnica ou técnico superior, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 8 de febreiro de 2020 O deputado delegado. O secretario.
APROBACIÓN INICIAL MODIFICACIÓN ORZAMENTARIA Nº 31/2020
ADMINISTRACIÓN LOCAL — Municipal — Gondomar (Presupostos e cadros de persoal, 12/11/2020)

O Pleno do Concello de Gondomar, en sesión ordinaria celebrada o día 05 de novembro de 2020, acordou a aprobación inicial do expediente de modificación de crédito nº 31/2020 na modalidade de suplemento de crédito financiado con remanente de tesourería para gastos xerais. En cumprimento do disposto no artigo 169.1 por remisión do 177 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. (Documento asinado dixitalmente á marxe)
IN407A 2020/139-4 DESARROLLOS SOVEFIN 1, S. L. U., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE VIGO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 11/12/2020)

Resolución do 13 de novembro de 2020, da Xefatura Territorial de Pontevedra de autorización administrativa previa e autorización administrativa de construción dunha instalación eléctrica no concello de Vigo (expediente IN407A 2020/139-4). Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial, Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 13 de novembro de 2020 O xefe territorial DT.2ª do Decreto 130/2020, do 17 de setembro A xefa do servizo de Coordinación Administrativa e Xestión Económica P. A. (Decreto135/2017, art.62.3 e 63.1) Fanny Patricia Mokhtar Sellens
APROBACIÓN PADRÓN AUGA 1º TRIMESTRE 2020
ADMINISTRACIÓN LOCAL — Municipal — Entidade Local Menor de Camposancos (Recadación, 29/07/2020)

A Presidenta desta Entidade Local Menor, mediante Resolución de 22 de xullo de 2020, aprobou o padrón da taxa pola subministración de auga potable correspondente ó 1º trimestre do exercicio tributario 2020 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ao 1º trimestre do exercicio tributario 2020 da Entidade Local Menor de Camposancos será do día 01 de agosto de 2020 ó 01 de outubro de 2020, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, A alcaldesa pedánea, Marina Cristina Juan Jeronimo Roiger Josue
CONVOCATORIA DE ASEMBLEA XERAL ORDINARIA DA COMUNIDADE DE USUARIOS DE PAZO, PUENTE, ALDEA Y CHÁN DE TABORDA
SECCIÓN NON OFICIAL —  — Asociación das Traídas de Augas (Outros documentos, notificacións e informacións públicas, 05/03/2020)

O vindeiro día 22 de marzo de 2020, terá lugar no local Unión do Porvenir, ás 9:00h en primeira convocatoria e ás 10:00h en segunda, a Asemblea Xeral Ordinaria conforme ó seguinte orde do día e aprobación, no seu caso, do que proceda:
DH. A36.62146. SOLICITUDE DE ANA DIÉGUEZ GARCÍA DE CONCESIÓN DE AUGAS PÚBLICAS EN GOIÁS ( LALÍN)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 02/07/2020)

Lacramioara Mangu Tusal solicita de Augas de Galicia a concesión dun aproveitamento de augas públicas coas seguintes características: SOLICITANTE: Lacramioara Mangu Tusal CAUDAL MÁXIMO INSTANTÁNEO: 1,71 litros/segundo CAUDAL MÁXIMO ANUAL: 18067 m3/ano CAUDAL MEDIO EQUIVALENTE: 0,57 litros/segundo DESTINO: Gandeiro ORIXE: Pozo de barrena na parcela 36024A144001640000BQ PARAXE: Rilleira LUGAR: Cotarelo PARROQUIA: Goiás (San Miguel) CONCELLO: Lalín (Pontevedra) Solicítase unha concesión de augas para uso gandeiro. As instalacións proxectadas constan dun pozo de barrena de 150 mm de diámetro e profundidade 100 m situado nas coordenadas UTM X: 575181, Y: 4727792. O equipo de bombeo a instalar será unha Bomba Saci, modelo SP 10 – 33P. Dende o pozo partirá unha tubaxe de polietileno de 40 mm de diámetro e lonxitude aproximada 75,55 m ata un depósito con capacidade para 5000 litros. Dende o depósito conducirase a auga ata as naves da explotación gandeira mediante tubaxes de PE de 40 mm de diámetro e lonxitude 21,29 m. Todas as instalacións sitúanse dentro da mesma parcela, referencia catastral 36024A144001640000BQ. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na rúa Tomiño, 16, baixo en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, por Bozhidar Beaumont Vicuña, o xefe do Servizo Territorial, en Santiago de Compostela.
APROBACIÓN DEFINITIVA DE MODIFICACIÓN DA ORDENANZA DA TAXA FISCAL DE OCUPACIÓN DO SUBSOLO, SOLO E VOO
ADMINISTRACIÓN LOCAL — Municipal — Guarda, A (Ordenanzas e Regulamentos, 31/07/2020)

Aprobada provisionalmente, por acordo do Pleno de data 05.05.2020, a modificación parcial da ordenanza fiscal reguladora da taxa pola ocupación do subsolo, solo e voo da vía pública mediante a supresión do epígrafe de mesas e cadeiras incluído no artigo 6.1. f) da ordenanza fiscal, de maneira que a ocupación da vía pública con estes elementos deixa de considerarse feito impoñible da mesma, foi obxecto de información pública por un prazo 30 días hábiles contados dende o seguinte ao da súa publicación no BOP número 88 de 11 de maio de 2020 sen que se presentaran alegacións, polo que se entende definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O Alcalde Antonio Lomba Baz Documento asinado dixitalmente
DH. A36.49316. CONCESIÓN DUN CAUDAL DE AUGA Á COMUNIDADE DE USUARIOS DE LOBEIRA, NO CONCELLO DE VILANOVA DE AROUSA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 18/08/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de xullo de 2020 e como resultado do expediente incoado ó efecto, outorgouse á Comunidade de Usuarios de Lobeira unha concesión de 8891,4 m3 anuais de auga que procede de catro mananciais situados no monte de András, na parroquia de András (San Lourenzo), no concello de Vilanova de Arousa (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Alexandru Dragos Bageneta Yevenes
NOMEAMENTO POSTO PERSOAL EVENTUAL SECRETARÍA ALCALDÍA
ADMINISTRACIÓN LOCAL — Municipal — Gondomar (Persoal, oposicións, 28/01/2020)

Ao abeiro do establecido no artigo 104.3 da Lei 7/1985, do 2 de abril, reguladora das Bases de Réxime Local, faise público para xeral coñecemento o nomeamento de dona Rossmery Fartan Karacsony, con efectos do 04.07.2019, como Secretaria do Alcalde a xornada completa e coas retribucións que figuran no orzamento vixente, de acordo coa Resolución de Alcaldía de data 05.07.2019. (Documento asinado dixitalmente á marxe).
APROBACIÓN OFERTA EMPLEO PÚBLICO OEP 2020
ADMINISTRACIÓN LOCAL — Municipal — Cerdedo–Cotobade (Oferta de emprego público, 04/03/2020)

Por resolución da alcaldía de data 28.02.2020 adoptouse a seguinte resolución: “PRIMERO. Aprobar a Oferta de Emprego Público do Concello de Cerdedo-Cotobade para o ano 2020, que conten os seguintes postos de traballo: SEGUNDO. Publicar a Oferta de Emprego Público no taboleiro de anuncios da Corporación, así como en la sede electrónica deste Concello, no Boletín Oficial da Provincia de Pontevedra e no Diario Oficial de Galicia. TERCERO. Convocar as prazas ofertadas en execución da presente Oferta de Emprego Público dentro do prazo improrrogable de tres anos a contar dende a súa data de publicación.” Cerdedo-Cotobade O alcalde accidental Fernando Vázquez Corbacho Documento asinado dixitalmente á marxe na data reflictida
EXPOSICIÓN INICIAL CONTA XERAL 2019
ADMINISTRACIÓN LOCAL — Municipal — Vilaboa (Presupostos e cadros de persoal, 15/09/2020)

De conformidade co disposto no artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, formada a Conta Xeral correspondente ao exercicio 2019 e informada pola Comisión Especial de Contas de data 02/09/2020, exponse ao público na Secretaria deste Concello por un período de 15 días hábiles, contados a partir do seguinte ao da publicación deste anuncio no BOP, coa finalidade de que durante ese prazo e 8 días mais, os interesados a poidan examinar e presentar as reclamacións que estimen oportunas. O Alcalde, (Sinatura dixital na marxe).
APROBACIÓN DOS PREZOS DAS ENTRADAS PARA AS REPRESENTACIÓNS NO AUDITORIO MUNICIPAL CORRESPONDENTES AO 1º SEMESTRE DE 2020 DO CONVENIO ASINADO ENTRE O CONCELLO DE PONTEAREAS E O AGADIC
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 13/02/2020)

A Xunta de Goberno Local do Concello de Ponteareas, en sesión levada a cabo o día 3 de febreiro de 2020, acordou aprobar os prezos dos billetes das representacións teatrais correspondentes ao 1º semestre de 2020 do convenio asinado entre AGADIC e o concello de Ponteareas, quedando do seguinte xeito: Ponteareas, documento asinado electronicamente.